wickkiey/tamil-wikipedia-chunked huggingface dataset:
# ஆண்டிமனி(III) ஆக்சைடு

## பண்புகள்

ஆண்டிமனி(III) ஆக்சைடு ஓர் ஈரியல்பு ஆக்சைடாகும். நீர்த்த சோடியம் ஐதராக்சைடு கரைசலில் கரைந்து மெட்டா ஆண்டிமோனைட்டைக் (NaSbO2) கொடுக்கிறது. இதை முந்நீரேற்றாக தனித்துப் பிரிக்க இயலும். அடர் கனிம அமிலங்களிலும் ஆண்டிமனி(III) ஆக்சைடு கரைந்து தொடர்புடைய உப்புகளைக் கொடுக்கிறது. அவ்வுப்புகள் நீர் சேர்க்கப்பட்டு மேலும் நீர்த்த கரைசலாக மாறும்போது நீராற்பகுக்கப்படுகிறது. நைட்ரிக் அமிலத்துடன் ஆண்டிமனி டிரையாக்சைடு ஆண்டிமனி(V) ஆக்சைடாக ஆக்சிசனேற்றப்படுகிறது.  
கார்பன்\கார்பனுடன் சேர்த்து ஆண்டிமனி டிரையாக்சைடை சூடுபடுத்தினால் அது ஆண்டிமனி உலோகமாக ஒடுக்கப்படுகிறது. சோடியம் போரோ ஐதரைடு அல்லது இலித்தியம் அலுமினியம் ஐதரைடு போன்ற பிற ஒடுக்கும் முகவர்களுடன் நிலைப்புத் தன்மையற்ற மீநச்சான சிடிபைன் வாயு உற்பத்தியாகிறது. ஆண்டிமனி டிரையாக்சைடை பொட்டாசியம் பைடார்ட்டரேட்டுடன் சேர்த்து சூடுபடுத்தினால் அணைவுச் சேர்மம் பொட்டாசியம் ஆண்டிமனி டார்ட்டரேட்டு )KSb(OH)<sub>2</sub>•C<sub>4</sub>H<sub>2</sub>O<sub>6</sub>) உருவாகிறது. தொடர்புடைய பாசுபரசு(III) ஆக்சைடு போல இருவளைய கூடு மூலக்கூறுகள் Sb4O6 இல் உள்ளன. திண்மநிலையில் இதன் கூடு கட்டமைப்பு நிலைத்து கனசதுர ஒழுங்கைப்பில் படிகமாகிறது. மேலும், Sb-O பிணைப்பு இடைவெளி 197.7 பைக்கோமீட்டர்களாகவும் O-Sb-O பிணைப்புக் கோணம் 95.6°.ஆகவும் அமைந்துள்ளன. இவ்வடிவம் இயற்கையிலேயே செனார்மோண்டைட்டு கனிமத்தில் காணப்படுகிறது.  
பிற பயன்பாடுகள்:  
ஆண்டிமனி(III) ஆக்சைடு கண்ணாடி, பீங்கான்கள் மற்றும் பளபளப்பான மிளிரிகளின் ஒளிபுகா முகவராகப் பயன்படுகிறது.  
- சில சிறப்பு நிறமிகள் ஆண்டிமனியைக் கொண்டுள்ளன.  
- பாலியெத்திலீன் டெரிப்தாலேட்டு தயாரித்தல், இரப்பர் தயாரித்தல் போன்ற செயல்முறைகளில் ஒரு வினையூக்கியாக ஆண்டிமனி டிரையாக்சைடு பயன்படுகிறது.
# ஆண்டிமனி(III) ஆக்சைடு

## முன் பாதுகாப்பு

ஆண்டிமனி(III) ஆக்சைடு மனிதர்களுக்கு புற்றுநோய் உண்டாக்கும் திறனை கொண்டுள்ளதாக சந்தேகிக்கப்படுகிறது
.
# கந்தக டிரையாக்சைடு

## மூலக்கூற்று கட்டமைப்பும் பிணைப்பும்

D3h சீரொழுங்குடன் முக்கோணத் தள மூலக்கூற்று வடிவமும் இடக்குழுவும் கொண்டு வாயு நிலை கந்தக டிரையாக்சைடு காணப்படுகிறது. வலுவளவு ஓட்டு இலத்திரன் சோடிகளின் தள்ளுகைக் கொள்கை இதை முன்கணித்துக் கூறுகிறது  
எலக்ட்ரான்-எண்ணும் சம்பிரதாய முறையைப் பொறுத்தவரை, கந்தக அணு +6 என்ற ஆக்சிசனேற்ற நிலையிலும் முறையான 0 என்ற மின்சுமை மதிப்பும் கொண்டிருக்கிறது. லூயிசு கட்டமைப்பில் டி-ஆர்பிட்டால்களைப் பயன்படுத்தாமல் S=O (இரட்டை பிணைப்பு) S–O (ஈதற்பிணைப்பு) ஆகியன உள்ளன.  
வாயுநிலை கந்தக டிரையாக்சைடின் மின் இருமுனை திருப்புத் திறன் சுழியாகும். இது S-O பிணைப்புகளுக்கு இடையிலான 120 ° கோணத்தின் விளைவாகும்.
# கந்தக டிரையாக்சைடு

## திண்ம கந்தக டிரையாக்சைடின் கட்டமைப்பு

திண்ம கந்தக டிரையாக்சைடின் இயற்கை தன்மை சிக்கலானது, ஏனெனில் கட்டமைப்பு மாற்றங்கள் நீரின் தடயங்களால் ஏற்படுகின்றன.  
இவ்வாயுவை ஒடுக்கும்போது முற்றிலும் தூய்மையான SO3 வாயு ஒரு முப்படியாக ஒடுக்கப்படுகிறது. இது பெரும்பாலும் γ-SO3 என அழைக்கப்படுகிறது. இந்த மூலக்கூற்று வடிவம் 16.8. செல்சியசு உருகுநிலையுடன் நிறமற்ற திண்மமாக உள்ளது. இது [S (= O) 2 (μ-O)] என விவரிக்கப்படும் ஒரு வளைய சி கட்டமைப்பை ஏற்றுக்கொள்கிறது.  
SO3 வாயு 27 ° செல்சியசுக்கு மேல் ஒடுக்கப்பட்டால், α-SO3 வடிவம் தோன்றுகிறது. இது 62.3. செல்சியசு உருகுநிலையைக் கொண்டுள்ளது. ஆல்பா-SO3 தோற்றத்தில் இழை போல காணப்படுகிறது. கட்டமைப்பு ரீதியாக, இது பாலிமர் [S (= O) 2 (μ-O)] n ஆகும். பாலிமரின் ஒவ்வொரு முனையும் OH குழுக்களுடன் நிறுத்தப்படுகின்றன.  
β-SO3, ஆல்பா வடிவத்தைப் போலவே, இழை போன்றதாகும். ஆனால் வெவ்வேறு மூலக்கூறு எடையைக் கொண்டு ஐதராக்சில் குழு மூடிய பலபடியைக் கொண்டுள்ளது, 32.5 பாகை செல்சியசு வெப்பநிலையில் இது உருகும். காமா மற்றும் பீட்டா கந்தக டிரையாக்சைடு வடிவங்கள் இரண்டும் சிற்றுருதி கொண்டவை ஆகும். போதுமான நேரம் நின்றால் இவை நிலையான ஆல்பா வடிவமாக மாறுகின்றன. இந்த மாற்றம் நீரின் தடயங்களால் ஏற்படுகிறது.  
திண்ம SO3 இன் ஒப்பீட்டு நீராவி அழுத்தங்கள் ஒரே மாதிரியான வெப்பநிலையில் ஆல்பா <பீட்டா <காமா என அமைகிறது. அவை அவற்றின் தொடர்புடைய மூலக்கூறு எடைகளைக் குறிக்கின்றன. நீர்ம கந்தக டிரையாக்சைடு காமா வடிவத்துடன் ஒத்த நீராவி அழுத்தத்தைக் கொண்டுள்ளது. இதனால் ஆல்பா-SO3 வடிவப் படிகத்தை அதன் உருகுநிலைக்கு வெப்பமாக்கும்போது நீராவி அழுத்தம் திடீரென அதிகரிக்கிறது. இந்த அதிகரிப்பு சூபடுத்தப் பயன்படுத்தும் கண்ணாடி பாத்திரத்தை சிதறடிக்கும் அளவுக்கு வலிமையாக இருக்கும். இந்த விளைவை ஆல்பா வெடிப்பு என்று அழைக்கின்றனர் இவ்வினை தீவிரமாகவும் வெப்ப உமிழ்வினையாகவும் நிகழ்கிறது.
கந்தக டைகுளோரைடை பயனுள்ள ஒரு வினையூக்கியான தயோனைல் குளோரைடாக கந்தக டிரையாக்சைடு ஆக்சிசனேற்றுகிறது
:SO<sub>3</sub> + SCl<sub>2</sub> → SOCl<sub>2</sub> + SO<sub>2</sub>  
SO<sub>3</sub> வாயு ஒரு வலிமையான லூயிசு அமிலமாகும். பிரிடின், டையாக்சேன், டிரைமெத்திலமீன் ஆகியவற்றுடன் சேர்ந்து படிக அணைவுச் சேர்மங்களை இது உருவாக்குகிறது. இவை சல்போனேற்றும் முகவர்களாகச் செயல்படுகின்றன.
# கந்தக டிரையாக்சைடு

## தயாரிப்பு

ஆய்வகத்தில் கந்தக டிரையாக்சைடை சோடியம் பைசல்பேட்டை வெப்பச் சிதைவு வினைக்கு உட்படுத்தி இரண்டு படிநிலைகளில் தயாரிக்கலாம். சோடியம் பைரோசல்பேட்டு ஓர் இடைநிலை விளைபொருளாக உருவாகிறது:  
1. 315° செல்சியசில் நிர்நீக்கம்:
1. : 2 NaHSO<sub>4</sub> → Na<sub>2</sub>S<sub>2</sub>O<sub>7</sub> + H<sub>2</sub>O
1. 460°செல்சியசில் பிளவு:
1. : Na<sub>2</sub>S<sub>2</sub>O<sub>7</sub> → Na<sub>2</sub>SO<sub>4</sub> + SO<sub>3</sub>  
மாறாக, KHSO<sub>4</sub> இதுபோன்ற வினைக்கு உட்படுவதில்லை.  
தொழில்துறை ரீதியாக SO3 தொடுகைச் செயல்முறையில் உருவாக்கப்படுகிறது. கந்தகம் அல்லது இரும்பினுடைய சல்பைடு தாதுவான இரும்பு பைரைட்டை எரிப்பதன் மூலமும் கந்தக டிரையாக்சைடு உற்பத்தி செய்யப்படுகிறது. மின்காந்த வீழ்படிவாக்கல் முறையில் சுத்திகரிக்கப்பட்ட பின்னர் கந்தக டையாக்சைடு வளிமண்டல ஆக்சினால் 400 முதல் 600 ° செல்சியசு வெப்பநிலையில் ஒரு வினையூக்கியின் உதவியால் ஆக்சிசனேற்றப்படுகிறது. குறிப்பாக சிலிக்கா அல்லது கிய்செல்கர் வகை படிவுப்பாறை மீது செயலூக்கப்பட்ட பொட்டாசியம் ஆக்சைடும் வனேடியம் பெண்டாக்சைடும் இக்குறிப்பிட்ட வினையூக்கியில் உள்ளன. பிளாட்டினமும் ஒரு நல்ல வினையூக்கியாகும் என்றாலும் அது மிகவும் விலை உயர்ந்தது மற்றும் அசுத்தங்களால் மிகவும் எளிதில் பாதிக்கப்படக்கூடியது ஆகும்.  
ஒரு காலத்தில் கால்சியம் சல்பேட்டுடன் சிலிக்காவைச் சேர்த்து சூடுபடுத்தி தொழில்முறையில் இதைத் தயாரித்தார்கள்.
# கந்தக டிரையாக்சைடு

## பயன்பாடுகள்

கந்தக டிரையாக்சைடு சல்போனேற்ற வினைக்கு உதவும் ஒரு முக்கியமான வினைக்காரணியாகும். இந்த செயல்முறைகள் சவர்க்காரம், சாயங்கள் மற்றும் மருந்துகள் தயாரிப்பில் உதவுகின்றன. கந்தக அமிலத்திலிருந்து தளத்திலேயே கந்தக டிரையாக்சைடு உருவாக்கப்படுகிறது அல்லது அமிலத்தில் ஒரு கரைசலாகப் பயன்படுத்தப்படுகிறது.
# கந்தக டிரையாக்சைடு

## முன்பாதுகாப்பு

ஒரு வலுவான ஆக்சிசனேற்ற முகவராக இருப்பதோடு கந்தக டிரையாக்சைடு உட்செலுத்துதல் மற்றும் உட்கொள்ளல் ஆகிய இரண்டு செயல்களிலும் கடுமையான புண்களை ஏற்படுத்தும், ஏனெனில் இது இயற்கையில் மிகவும் அரிக்கும் மற்றும் நீருறிஞ்சும் பண்புகளைப் பெற்றுள்ளது. தண்ணீருடன் கந்தக டிரையாக்சைடு தீவிரமாக வினைபுரிந்து கந்தக அமிலம் உருவாகும் என்பதால் தீவிர கவனத்துடன் இது கையாளப்பட வேண்டும். வலுவான நீர்நீக்கும் தன்மை காரணமாகவும் அத்தகைய பொருட்களுடன் தீவிரமாக வினைபுரியும் என்பதாலும் இதை கரிம பொருட்களுடன் கலக்காமல் விலக்கி வைத்திருத்தல் அவசியமாகும்.
# கந்தக டிரையாக்சைடு

## இதையும் காண்க

- கந்தக டிரையாக்சைடு பிரிடின் அணைவு
# சீரியம்(III) ஆக்சைடு

**சீரியம்(III) ஆக்சைடு** (*Cerium(III) oxide*) என்பது Ce<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியம் ஆக்சைடு, சீரியம் டிரையாக்சைடு, சீரியம் செசுகியுவாக்சைடு, சீரசு ஆக்சைடு, டைசீரியம் டிரையாக்சைடு என்ற பெயர்களாலும் இச்சேர்மம் அழைக்கப்படுகிறது. அரிய மண் உலோகமான சீரியத்தின் ஆக்சைடு என வகைப்படுத்தப்படுத்தப்படும் இச்சேர்மம் தங்க மஞ்சள் நிறத்தில் காணப்படுகிறது. அறுகோணப் படிகத்திட்டத்தில் சீரியம்(III) ஆக்சைடு படிகமாகிறது. நீர் மற்றும் ஐதரோகுளோரிக் அமிலத்தில் இச்சேர்மம் கரையாது. ஆனால் கந்தக அமிலத்தில் கரையும். 2177 பாகை செல்சியசு வெப்பநிலையில் சீரியம்(III) ஆக்சைடு உருகுகிறது. இதன் கொதிநிலை 3730 பாகை செல்சியசு வெப்பநிலையாகும்.
# சீரியம்(III) ஆக்சைடு

## பயன்பாடுகள்

### இயந்திர உமிழ்வு வினையூக்கியாக

வாகன உமிழ்வு கட்டுப்பாட்டு கருவியில் சீரியம் ஆக்சைடு ஒரு வினையூக்க மாற்றியாகப் பயன்படுகிறது. மோட்டார் வாகன இயந்திரங்களிலிருந்து வெளியேறும் வாயுக்களில் கலந்திருக்கும் கார்பன் மோனாக்சைடின் அளவைக் குறைக்கும் செயல்பாட்டில் சீரியம்(III) ஆக்சைடு பயன்படுகிறது.  
வாகன இயந்திரங்களில் ஆக்சிசன் பற்றாக்குறை ஏற்படும்போது சீரியம்(IV) ஆக்சைடு கார்பன் மோனாக்சைடால் ஒடுக்கப்பட்டு சீரியம்(III) ஆக்சைடாக மாற்றப்படுகிறது.  
:2 CeO2 + CO → Ce2O3 + CO  
ஆக்சிசன் அளவு அதிகரிக்கும்போது இச்செயல்பாடு தலைகீழ் வேதிவினையாக நிகழ்கிறது. சீரியம்(III) ஆக்சைடு ஆக்சிசனேற்றம் செய்யப்பட்டு சீரியம்(IV) ஆக்சைடாக மாற்றப்படுகிறது.  
:2 Ce2O3 + O2 → 4 CeO2  
வாகன உமிழ்வு கட்டுப்பாட்டு கருவியில் சீரியம் ஆக்சைடு ஒரு வினையூக்க மாற்றியாகச் செயல்பட்டு, இயந்திரங்களிலிருந்து வெளியேறும் வாயுக்களிலுள்ள கார்பன் மோனாக்சைடு மற்றும் காற்று மாசுபடுத்தியான NOx வாயு உமிழ்வுகளை ஆக்சிசனேற்றம் செய்வதே சீரியம்(III) ஆக்சைடின் பிரதானமான பயன்பாடாகும் . டீசல் வகை எரிபொருள்களுக்கு எரிபொருள் கூட்டுசேர் பொருளாக சீரியம்(III) ஆக்சைடைப் பயன்படுத்துவது இதன் இரண்டாவது பயனாகும் . இக்கூட்டுசேர் பொருள் சேர்க்கையினால் எரிபொருள் திறன் அதிகரிப்பும் ஐதரோகார்பன் வழிப்பொருள் உமிழ்வுகள் குறைதலும் நிகழ்கின்றன. இருப்பினும் இயந்திர உமிழ்வுகளில் கலந்துள்ள சீரியம்(III) ஆக்சைடு சேர்மம் உருவாக்கும் உடல்நலத் தீங்குகள் தொடர்பான விவாதங்களும் ஆய்வுகளும் தொடர்ச்சியாக மேற்கொள்ளப்பட்டு வருகின்றன .
# சீரியம்(III) ஆக்சைடு

## பயன்பாடுகள்

### நீர்ப் பிரிகை

ஐதரசன் வாயு உற்பத்தியில் சீரியம்(IV) ஆக்சைடு மற்றும் சீரியம்(III) ஆக்சைடு சேர்மங்களின் அடிப்படையில் நீர்ப் பிரிகைச் செயல்முறை செயல்படுகிறது. இவ்வெப்பவேதியியல் நீர்ப் பிரிகைச் செயல்முறை சீரியம்(IV) ஆக்சைடு- சீரியம்(III) ஆக்சைடு சுழற்சி அல்லது CeO2/Ce2O3 சுழற்சி என்ற பெயரால் அழைக்கப்படுகிறது. மேலும் இச்செயல்முறை இரண்டு படிநிலைகளில் நிகழ்கிறது. சீரியம் சார்ந்த இச்சுழற்சி இரண்டு படிகளில் ஐதரசன் மற்றும் ஆக்சிசன் ஆகியவற்றை பிரித்தெடுக்கிறது . இதனால் உயர் வெப்பநிலை வாயு பிரிப்பு தேவைக்கதிகமாக கிடைக்கிறது.
# சீரியம்(III) ஆக்சைடு

## பயன்பாடுகள்

### ஒளியூட்டல்

வெள்ளீயம்(II) ஆக்சைடு (SnO) உடன் சீரியம்(III) ஆக்சைடு சேர்மத்தை இணைத்து பீங்கான் வடிவத்தில் புற ஊதா ஒளியில் ஒளியூட்ட பயன்படுத்தப்படுகிறது. 320 நானோ மீட்டர் என்ற அலைநீளத்துடன் கூடிய ஒளியை இச்சேர்மம் உறிஞ்சுகிறது. மேலும், 412 நானோ மீட்டர் என்ற அலைநீளத்துடன் கூடிய ஒளியை இது வெளியிடுகிறது . சீரியம்(III) ஆக்சைடு மற்றும் வெள்ளீய(II) ஆக்சைடு ஆகியவற்றின் கலவை ஓர் அரிதான கலவையாகும். மேலும் இக்கலவை ஆய்வக அளவில் சற்று சிரமத்துடன் மட்டுமே தயாரிக்கப்படுகிறது.
# சீரியம்(III) ஆக்சைடு

## உற்பத்தி

சீரியம்(IV) ஆக்சைடுடன் ஐதரசன் வாயுவைச் சேர்த்து தோராயமாக 1400 பாகை செல்சியசு வெப்பநிலையில் ஒடுக்க வினைக்கு உட்படுத்தினால் சீரியம்(III) ஆக்சைடு உற்பத்தி செய்யப்படுகிறது. சீரியம்(III) ஆக்சைடை காற்றில் நிலைப்புத் தன்மையுடன் இருக்கச் செய்ய இவ்வெப்பநிலை அவசியமாகும்.
# இந்திய மா

இது இந்தி துணைக்கண்டத்தில் சுமார் கி.மு 2000 ஆம் ஆண்டுக்கு முன்பிருந்து பயிரிடப்படுகிறது. மாம்பழமானது கிமு 400-500 காலக்கட்டத்தில் கிழக்காசியாவிற்கு கொண்டு செல்லப்பட்டது. 15 ஆம் நூற்றாண்டில் பிலிப்பைன்சுக்கும், 16 ஆம் நூற்றாண்டில் ஆப்பிரிக்கா மற்றும் பிரேசிலுக்குமு போர்த்துகீசிய ஆய்வாளர்களால் கொண்டு வரப்பட்டது. இந்த இனங்களானது 1753 ஆம் ஆண்டில் கரோலஸ் லின்னேயசால் தாவரவியலில் ஆய்வு செய்யப்பட்டு முதலில் பெயரிடப்பட்டது. மாம்பழமானது இந்தியாவின் தேசிய பழம் மேலும் பாக்கித்தான், பிலிப்பீன்சின் தேசிய மரமாகும்.  
இம்மரம் தமிழ் நாட்டில் பலவிடங்களில் பயிரிடப்படுகிறது. பல்வேறு வகைகள் ஒட்டு முறையால் வளர்க்கப்படுகின்றன. ஏறக்குறைய 4000 அடி உயரமுள்ள மலைப்பாங்கிலும் இம்மரம் வளரும். தேமா மரம் அனகார்டியேசி என்ற தாவரக் குடும்பத்தின் பாற்படும். இதில் 73 பேரினங்களும், ஏறக்குறைய 600 இனங்களும் உள்ளன. தேமா மரத்தை உள்ளிட்ட மாஞ்சிபேரா (Mangiferச) பேரினங்களில் 30 சிற்றினங்கள் இந்தியாவிலும் மலேசியாவிலும் வளர்கின்றன.
# இந்திய மா

## வேதியியல் கூறுகள்

மங்கிஃபெரின் (மருந்தியல் ரீதியாக செயலில் உள்ள ஹைட்ராக்சிலேட்டட் சாந்தோன் சி-கிளைகோசைடு) என்னும் வேதிப்பொருள் மாமரத்தின் கொழுந்து இலைகள் (172 கிராம் / கிலோ), மரப்பட்டை (107 கிராம் / கிலோ) மற்றும் முதிர்ந்த இலைகளிலிருந்து (94 கிராம் / கிலோ) அதிக செறிவுகளில் பிரித்தெடுக்கப்படுகிறது. இதன் பழத் தோலில் ஒவ்வாமை உள்ள யூருஷியோல்கள் உள்ளன. இது ஒவ்வாமை உள்ள சிலருக்கு தோல் அழற்சிக்கு தூண்டுதலாக இருக்கும். இந்த ஒவ்வாமையானது பொதுவாக அமெரிக்காவில் நஞ்சுப் படர்க்கொடி மற்றும் நச்சு ஐவி போன்ற அனகார்டியாசி குடும்பத்தைச் சேர்ந்த பிற தாவரங்களின் மூலமாகவும் ஏற்பட வாய்ப்புள்ளது.
# இந்திய மா

## பாரம்பரிய மருத்துவம்

இது ஆயுர்வேதத்தில், ஒரு ராசயன சூத்திரத்தில் சில நேரங்களில் சாத்தாவாரி (அஸ்பாரகஸ் ரேஸ்மோசஸ்) மற்றும் சீந்தில் (டினோஸ்போரா கார்டிபோலியா) ஆகியவற்றுடன் பயன்படுத்தப்படுகிறது.  பாரம்பரிய மருத்துவத்தில், மா மரத்தின் பல்வேறு பகுதிகளுக்கு மாறுபட்ட மருத்துவ பண்புகள் கூறப்படுகின்றன.
# இந்திய மா

## மரம்

இந்த மரத்தின் மரக்கட்டைகளைவிட இவற்றின் பழங்களே பிரபலமானது. இருப்பினும், மா மரங்களானது அவற்றின் ஆயுட்காலம் முடிந்தவற்றையோ, சரியான பழக்காய்ப்பு இல்லாதவற்றையோ மரக்கட்டைகளாக ஆக்கப்படுகின்றன. இந்த மரங்களானது பூஞ்சை மற்றும் பூச்சியிலிருந்து சேதமடைய வாய்ப்புள்ளது. இதன் மரங்களானது உக்குலேல்ஸ் தொடர்பு தோல் அழற்சியை ஏற்படுத்தக்கூடிய பினோலிக் பொருட்களை உற்பத்தி செய்வதற்கும் இந்த மரம் அறியப்படுகிறது.
# இந்திய மா

## தமிழிலக்கியத்தில்

சங்கத் தமிழிலக்கியத்தில் தலை சிறந்ததெனக் கருதப்படும் குறிஞ்சிப் பாட்டில் கபிலர் தேமா, கலிமா என்று இரு மா மலர்களைக் கூறுகின்றார்.  
**"செங்கொடுவேரி தேமா மணிச்சிகை"** -குறிஞ். 64  
**"கரந்தை குளவி கடிகமழ் கலிமா"** -குறிஞ் 76  
இவ்வடிகளிலுள்ள 'மா' விற்கு நச்சினார்க்கினியர் முறையே 'தேமாம்பூ' என்றும், விரைகமழத் தழைத்த மாம்பூ என்றும் உரைகண்டார். இவையிரண்டும் தேமாம்பூவினையே குறிக்கும் எனல் பொருந்தாது. என்னை? கபிலர் கூறியது கூறார் ஆகலின் என்க. ஆகவே, தேமா' என்பது இனிய மாவினையும், கலிமா என்பது புளிமாவினையும் குறித்தல் கூடும். எனினும் இது சிந்திக்கற்பாலது. சங்கத் தமிழில் தேமாவைப்போல, புளிமாவைப் பற்றிய குறிப்புகள் காணுதற்கில்லை.  
தேமாவும் புளிமாவும் வெவ்வேறு தாவரக் குடும்பங்களைச் சார்ந்த மரங்களாகும். **தேமாவை மாஞ்சியெரா இன்டிகா** (Mangifera indica, Linn.) என்றும், புளிமாவை **அவெர்கோயா பிலிம்பி** (Averrhoa bilimbia, Linn.) என்றும் கூறுப. தேமா மரம் **அனகார்டியேசீ** (Amacardiaceae) என்ற தாவரக் குடும்பத்தையும், புளிமா மரம் ஆக்சாலிடேசீ' (Oxalidaceae) என்ற தாவரக் குடும்பத்தையும் சார்ந்தவை.  
மாம்பூ கொத்துக் கொத்தாகக் கணுக்குருத்தாகவும் நுனிக் குருத்தாகவும் அரும்பிப் பூக்கும். மிகச்சிறிய இப்பூவில் நான்கு அல்லது ஐந்து புறவிதழ்களும். நான்கு அல்லது ஐந்து அகவிதழ்களும் உள்ளன. ஒன்று முதல் ஐந்து தாதிழைகள் உண்டெனினும் ஒன்று அல்லது இரண்டில் மட்டும் தாது விளைந்து நிற்கும். தாதுப்பையை ஒட்டி நான்கு அல்லது ஐந்து தேன் சுரப்பிகள் இருத்தலின் மலர்களில் வண்டினம் சூழ்ந்து முரலும். இதனை,  
'காமர் மாஅத்துத் தாதலர் பூவின்
வண்டு வீழ்பு அயருங் கானல் ' -குறுந் 306 : 4-5  
என்று கூறுவர். பூவின் கரு ஒர் குலறையினது. பெரிதும் பிற மகரந்தச் சேர்க்கையினால்தான் கருமுதிர்ந்து காயாகும். மரத்தில் ஒருவகையான பால் (Latex) உண்டாகும். மாவடுவில் இப்பால் மிகுதியாகப் பிலிற்றும். இரும்பினாலாய அரிவாள் கொண்டு மாவடுவை நேராகப் பிளந்து சிறிது நேரங்கழித்துப் பார்த்தால், மாவடுவின் விதைப் பகுதி முழுவதும் கறுத்தும், சதைப்பகுதி வெண்ணிறமாகவும். கண் விழியை ஒத்து மிக அழகாகவும் காணப்படும். இகனை வண்ணமும் வடிவுங்கருதி மகளிர் கண்ணுக்கு உவமிப்பர்.  
**இளமாங்காய்ப் போழ்ந்தன்ன கண்ணினால் என்னெஞ்சம்**  
**களமாக் கொண்டு ஆண்டாய் ஓர் கள்வியை அல்லையோ**  
என வருவன காண்க. இரும்புக் கருவிகளைக் கொண்டு மாவடுவை அரியும்போது வடுவில் உள்ள பாலில் காணப்படும் காலிக் அமிலம் ( Gallic acid). ஸ்டீரிக் அமிலம் (Stearic acid) என்ற அமிலங்கள் இரும்பில் பட்டவுடன் ஒருவகை "மைப் பொருளாகிவிடும். இதனைப் பிரான்சு நாட்டு வேதி நூலறிஞர் கண்டு, பல சோதனைகளைச் செய்துள்ளார். மாவடுவின் தோலிலும் இதே பால் இருத்தலின் அப்பகுதியும் கறுப்பாகி. கண்ணுக்கு எழுதிய அஞ்சனம் போலத் தோன்றும்.
# நெப்டியூனியம்(IV) ஆக்சைடு

**நெப்டியூனியம்(IV) ஆக்சைடு** (*Neptunium(IV) oxide*) என்பது NpO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியம் டையாக்சைடு என்றும் இதை அழைக்கலாம். ஆலிவ் பச்சை நிறத்தில். கதிரியக்கப் பண்புடன் கனசதுரப் படிகத் திண்மமாக இச்சேர்மம் காணப்படுகிறது . புளூட்டோனியம் பிளப்பின் போது ஒரு பொதுவான விளைபொருளாக இது உருவாகிறது. α- மற்றும் γ- துகள்களை நெப்டியூனியம்(IV) ஆக்சைடு வெளியிடுகிறது .
ஜே. ஏ. போர்ட்டர் எழுதிய "தி நெப்டியூனியம் டை ஆக்சைடு உற்பத்தி" என்பதிலிருந்து பிரித்தெடுக்கப்பட்ட சமச்சீர் வினை.. 1400 கெல்வின் என்ற யுரேனியத்தின் நீர் ஒப்படர்த்தியுடன் ஒப்பிடுகையில் நெப்டியூனியம் டை ஆக்சைடின் ஒப்படர்த்தி 900 கெல்வின் என்ற குறைந்த அளவாகும். இது 5f எலக்ட்ரான் எண்ணிக்கையிலிருந்து உருவாகும் ஓர் அசாதாரண கோட்பாடு ஆகும் நெப்டியூனியம் டை ஆக்சைட்டின் மற்றொரு தனித்துவமான பண்பு அதன் "மர்மமான குறைந்த வெப்பநிலை கோட்பாட்டு நிலை ஆகும். மேலே குறிப்பிடப்பட்ட குறைந்த வெப்பநிலையில் ஒரு ஆக்டினிடை டை ஆக்சைடு அணைவு வரிசையின் அசாதாரண அளவைக் குறிக்கிறது. இத்தகைய தலைப்புகளைப் பற்றி மேலும் விவாதிப்பது ஆக்டினைடுகளின் பயனுள்ள இயற்பியல் பண்பின் போக்குகளைத் தெரிவிக்கிறது.
# நெப்டியூனியம்(IV) ஆக்சைடு

## பயன்கள்

ஓர் அணுக்கரு பிளவில் உடன் விளைபொருளாகத் தோன்றும் நெப்டியூனியத்தின் நீண்ட கால சுற்றுச்சூழல் சுமையை நிலைநிறுத்தவும் குறைக்கவும் உதவும் வழிமுறையாக நெப்டியூனியம் டை ஆக்சைடு அணைவு பயன்படுத்தப்படுகிறது . ஆக்டினைடு கொண்ட அணுக்கழிவுகள் பொதுவாக பல்வேறு AnO2 அணைவுகளாக கருதப்படுகின்றன, இங்கு An = U, Np, Pu, Am, முதலிய தனிமங்களைக் குறிக்கிறது. நெப்டியூனியம் டை ஆக்சைடிலுள்ள நெப்டியூனியம், தூய நெப்டியூனியம் உலோகத்துடன் ஒப்பிடும்போது குறைக்கப்பட்ட கதிரியக்க நச்சுத்தன்மையைக் கொண்டுள்ளது. இதனால் சேமிப்பதற்கும் வெளியேற்றுவதற்கும் ஏற்ப விரும்பத்தக்கதாக உள்ளது. நெப்டியூனியம் டை ஆக்சைடு கதிரியக்க உலோகங்களின் அதிகரிக்கப்பட்ட சிதைவு விகிதங்களுக்கு பங்களிப்பு செய்வதாகக் காட்டப்பட்டுள்ளது. இது தற்போது ஆராயப்பட்டு வருகிறது . ஆனால் அத்தகைய தயாரிப்புடன் தொடர்புடைய ஆராய்ச்சி மற்றும் உற்பத்தி தொடர்பான தகவல்கள் சிறிய அளவு மட்டுமே கிடைத்துள்ளது.
# திருமதி செல்வம்

**திருமதி செல்வம் ** என்பது 5 நவம்பர் 2007 முதல் 22 மார்ச்சு 2013 ஆம் ஆண்டு வரை சன் தொலைக்காட்சியில் திங்கள் முதல் வெள்ளி வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்தத் தொடரை விகடன் ஒளித்திரை சார்பில் இயக்குநர் எஸ். குமரன் என்பவர் இயக்க, சஞ்சீவ், அபிதா மற்றும் வடிவுக்கரசி ஆகியோர் முதண்மைக் கதாபாத்திரத்தில் நடித்துள்ளனர்.  
இது தமிழ் தொலைக்காட்சித் தொடர்களில் மிக அதிகமான தொலைக்காட்சி இலக்கு அளவீட்டு புள்ளிகளைப் பெற்ற தொடர் ஆகும். இந்தத் தொடரில் நடித்தற்காக நடிகை அபிதா என்பவர் சிறந்த நடிகைக்கான மயிலாப்பூர் அகடமி விருது, விவேல் சின்னத்திரை விருது, சன் குடும்பம் விருதுகள் போன்ற பல விருதுகளைப் பெற்றுள்ளார். நடிகர் சஞ்சீவ் சன் குடும்பம் விருதுகளில் 2012 மற்றும் 2013 ஆம் ஆண்டுகளில் சிறந்த நடிகருக்கான விருதை வென்றுள்ளார். இந்தத் தொடர் 22 மார்ச்சு 2013 ஆம் ஆண்டு 1,360 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் தெய்வமகள் (2013-2018) என்ற தொடர் ஒளிபரப்பானது. இத்தொடர் தற்போது கலைஞர் தொலைக்காட்சி<nowiki/>யில் மார்ச் 29, 2021 முதல் இரவு 09:30 மணிக்கு மறுஒளிபரப்பாகிறது.
# திருமதி செல்வம்

## கதைக் கரு

இந்த தொடரின் கதை முன்னணி கதாபாத்திரமான செல்வத்தைச் சுற்றிச் சுழல்வதாகவும், அப்பாத்திரத்தின் நல்ல பண்புகள், கடின உழைப்பு மற்றும் தன் மனைவி அர்ச்சனா மீதான காதல் அவரை எவ்வாறு புதிய உயரங்களுக்கெல்லாம் இ்ட்டுச் சென்றது என்பதையும், பணம், புகழ் மற்றும் அதிகாரம் ஆகியவை அவரை எவ்வாறு கெட்டவராக மாற்றியது என்பதைக் காண்பிப்பதாகவும் அமைந்தது.
# திருமதி செல்வம்

## நடிகர்கள்

### முதன்மை கதாபாத்திரம்

- சஞ்சீவ் - செல்வம்
- தனது குடும்ப சூழ்நிலையால் படிப்பை பாதியில் நிறுத்தி விட்டு ஒரு இயந்திரம் பழுதுபார்ப்பவராக வேலை செய்கிறார். நல்ல உழைப்பாளி. தனது சொந்த உழைப்பால் பணக்கராக வளர்ந்து வருகின்றார். அர்ச்சனாவை கோயிலில் பார்த்து விட்டு விரும்பி திருமணம் செய்கின்றார்.
- அபிதா - அர்ச்சனா செல்வம்
- சிவகாமி மட்டும் சிவராமனின் முதலாவது மகள். தாயின் உடல் நிலை கருதி படிப்பை பாதியில் நிறுத்தி விட்டு சிறுவயதில் இருந்து குடும்ப பொறுப்புகளை முன்னிலையில் இருந்து செய்துவருகிறார். குடும்ப உறவுகளுக்கு மிகவும் முக்கியத்துவம் கொடுப்பவர். செல்வத்தின் மனைவி.
- வடிவுக்கரசி - சிவகாமி சிவராமன்
- தனது மகளுக்கு படித்த மாப்பிள்ளையை திருமணம் செய்துவைக்க போராடும் பாசமான தாய். எந்த ஒரு சூழ்நிலையிலும் மகளை விட்டுகொடக்காதவர். $
- ரிந்தியா → லதா ராவ் → ரிந்தியா - நந்தினி
- பணக்கார குடும்பத்தைச் சேர்ந்தவர், ஆரம்பத்தில் செல்வத்தை காதலித்தார். திருமணம் கைகூடாததால் செல்வத்தின் நண்பியாக இருக்கின்றார். செல்வம் மற்றும் அர்ச்சனா வாழ்வில் பிரிவு வர இவர் காரணமாகிறார்.
# திருமதி செல்வம்

## நடிகர்கள்

### சிவகாமி சிவராமன் குடும்பத்தினர்

- வடிவுக்கரசி - சிவகாமி சிவராமன்
- வினோத், அர்ச்சனா, காவியா மற்றும் பிரியாவின் தாய்.
- விழுதுகள் சந்தானம் - சிவராமன்
- வினோத், அர்ச்சனா, காவியா மற்றும் பிரியாவின் தந்தை.
- பிர்லா போஸ் - வினோத்
- சிவகாமி மற்றும் சிவராமனின் ஒரே மூத்த மகன். குடும்பத்தினர் மீது அன்பும் மரியாதையும் கொண்டவன். அர்ச்சனா, காவியா மற்றும் பிரியாவின் சகோதரன். ஜெயந்தியின் கணவன், ரம்யாவின் தந்தை.
- ராகவி - ஜெயந்தி வினோத்
- சிந்தாமணியின் மகள், வினோத்தின் மனைவி மற்றும் ரம்யாவின் தாய்.
- கவி → சிவானி - காவ்யா செரியன்
- சிவகாமி மற்றும் சிவராமனின் இரண்டாவது மகள், வினோத், அர்ச்சனா மற்றும் பிரியாவின் ஆகியோரின் சகோதரி மற்றும் செரியனின் மனைவி.
- தீபக் டிங்கர் - (செரியன்) சொரிமுர்த்தி அய்யனார்
- பணக்கார வீட்டை சேர்ந்த காவியாவின் கணவன்.
- அர்ச்சனா → காவ்யா அருண் - பிரியா தினகரன்
- சிவகாமி மற்றும் சிவராமனின் மூண்டாவது மகள், வினோத், அர்ச்சனா மற்றும் காவியாவின் சகோதரி மற்றும் தினகரனின் மனைவி.
- விஜய் ஆனந்த் - (தீனா) தினகரன்
# திருமதி செல்வம்

## நடிகர்கள்

### செல்வத்தின் குடும்பத்தினர்

- ஜெயமணி - பூங்காவனம் (தந்தை)
- கே. ஆர். வத்சலா → கௌதமி பாக்கியம் பூங்காவனம்
- வாசு மாற்றும் ராணியின் தாய் மற்றும் செல்வத்தின் மாற்றான் தாய்.
- பிலிம் சிவம் - நாராயணன்
- பூங்காவனத்தின் சகோதரர்.
- தீங்கு → தேவ் ஆனந்த் - வாசு
- அபர்ணா - ராணி ஆகாஷ்
- ஸ்வப்னா - ரேவதி வாசு
- சக்தி சரவணன் - ஆகாஷ்
# திருமதி செல்வம்

## நடிகர்கள்

### துணை கதாபாத்திரம்

- பிரியா - சிந்தாமணி
- ஏ. ஈ. மனோகரன் - ரங்கராஜன்
- சதீஷ் - செழியன்
- அப்சரா - கவிதா
- சர்வன் - திலீபன்
- வெங்கட் - ரஞ்சித்
- சூப்பர் குட் கண்ணன் - கருணை குமார்
- ஷீலா - பார்வதி
# திருமதி செல்வம்

## நேரம் மாற்றம்

இத்தொடர் 5 நவம்பர் 5 2007 ஆம் ஆண்டு முதல் திங்கள் முதல் வெள்ளி வரை பிற்பகல் 1:30 மணிக்கு ஒளிபரப்பாகி மக்கள் மத்தியில் நல்ல வரவேட்பை பெற்ற காரணத்தால் 17 நவம்பர் 2008 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு நேரம் மாற்றப்பட்டு ஒளிபரப்பானது.
# திருமதி செல்வம்

## மறு ஆக்கம்

இந்த தொடர் தெலுங்கு, ஹிந்தி, கன்னடம் மற்றும் மலையாளம் மொழிகளில் மறு ஆக்கம் செய்யப்பட்டு ஒளிபரப்பானது.
| மொழி | அலைவரிசை | தலைப்பு |
| --- | --- | --- |
| தெலுங்கு | ஜெமினி தொலைக்காட்சி | தேவதா |
| மலையாளம் | சூர்யா தொலைக்காட்சி | நிலவிளக்கு |
| கன்னடம் | உதயா தொலைக்காட்சி | ஜோக்காலி |
| ஹிந்தி | ஜீ தொலைக்காட்சி | பவித்ரா ரிஷ்டா |
# திருமதி செல்வம்

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரை சன் நெக்ட்ஸ் என்ற ஓடிடி தளத்தில் பார்க்க முடியும்.
# வார்ப்புரு:Based on/doc

## Description

This template should be used for the parameter of templates such as , , and . It creates an automatic line break between the original work title and its creator(s). Multiple writers can be specified with an arbitrary number of additional parameteres. was historically used for separating writers before support for multiple parameters was added. See for the proper way of displaying the title of the source material. Do not use this field where the source material is ambiguous, i.e. in cases of films that are not clearly or officially based on one original work.  
This template may also be used for some other purposes. The aliases and may be used.
# வார்ப்புரு:Based on/doc

## Usage

<code></code>
# வார்ப்புரு:Based on/doc

## Examples

<pre>  
</pre>  
<pre>  
</pre>  
<pre>  
</pre>  
<pre>  
</pre>  
<pre>  
</pre>
# Module:Based on

local p = {}  
function p.lua_main
local s = .args[1]  
if .args[3] then
local args = {}  
for i, v in ipairs(.args) do
if i >= 2 then
args[#args+1] = v
end
end  
args['style'] = 'display: inline'
args['list_style'] = 'display: inline'
args['item1_style'] = 'display: inline'  
h = mw.html.create('div')
h:wikitext(s)
h:tag('br') -- h:newline is not working for some reason
h:wikitext('படைத்தவர் ')
h:wikitext(:expandTemplate{ title = 'Unbulleted list', args = args })  
return h
elseif .args[2] then
s = s .. '
படைத்தவர் ' .. .args[2]
return s
end  
return s
end  
function p.main
return p.lua_main(:getParent)
end  
return p
# வார்ப்புரு:இந்திய ரூபாய்/doc

This is a multifunction template. At its simplest, it adds the currency mark "₹", as recommended by MOS:CURRENCY for many situations. The template can also link to the Indian rupee article and can even calculate inflation. <em>See warnings below.</em>
# வார்ப்புரு:இந்திய ரூபாய்/doc

## Usage

Example:
- →
- →
# வார்ப்புரு:இந்திய ரூபாய்/doc

## Usage

### Link

The parameter may be used to link ₹ to the article Indian rupee. This is turned off by default, but may be appropriate for the first occurrence of the term in an article.  
Example:
- →
# வார்ப்புரு:இந்திய ரூபாய்/doc

## Usage

### Inflation calculation

The template supports inflation calculation, by way of . If the second parameter is used, to specify a year, and this year is within a certain range of available inflation data (specifically, ), the equivalent value represented in rupees will be calculated in parentheses. However, this function should only be used in appropriate situations.  
-
-  
Examples:
- →
- →
- →
- →
- →
- →
- →
- →  
Additional parameter will cause the template to calculate to the nearest rupee (instead of the nearest paisa), and prefix the calculated value with "about". The rounding can be fine-tuned further by using . These parameters may be combined.  
Examples:
- →
- →
- →
- →
- →
- →
# வார்ப்புரு:இந்திய ரூபாய்/doc

## Redirects here

- Template:₹
- Template:INR
- Template:India Rs
- Template:Indian Rupee symbol
- Template:Indian Rupees
- Template:Indian rupee  
=
# ரசீத்தல்தீன் அமாதனி

**ரசீத்தல்தீன் தபிப்** என்பவர் ஈரானை ஆண்ட ஈல்கானரசு அரச மரபில் வரலாற்றாசிரியர் மற்றும் மருத்துவராகப் பணிபுரிந்தவர் ஆவார். இவர் அமாதான் என்ற இடத்தை பூர்வீகமாக உடைய பாரசீக யூத குடும்பத்தில் பிறந்தார்.  
தனது 30ஆம் வயதின் போது இசுலாம் மதத்திற்கு மாறினார். ஈல்கான் கசனிடம் விசியராக (சக்தி வாய்ந்த ஆலோசகர்) பணியாற்றினார். பின்னர் ச*மி அல்-தவரிக்* நூலை எழுதுமாறு கசன் இவரைப் பணித்தார். இந்நூல் ஈல்கானரசின் காலம் மற்றும் மங்கோலியப் பேரரசின் வரலாற்றைப் பற்றி அறிந்து கொள்ளக் கூடிய மிக முக்கியமான ஒற்றை நூல் வளமாகக் கருதப்படுகிறது. இவர் 1316ஆம் ஆண்டு வரை தனது விசியர் பதவியில் தொடர்ந்தார்.  
ஈல்கானரசின் அரசனான ஒல்சைடுவுக்கு விடம் வைத்ததாகக் குற்றம் சாட்டப்பட்ட இவர் 1318இல் கொல்லப்பட்டார். இவர் தொடர்ந்து பல நூல்களை எழுதினார். தப்ரீசு நகரத்தில் ரப்-இ ரசீதி என்ற கல்வி நிறுவனத்தை நிறுவினார்.
# ரசீத்தல்தீன் அமாதனி

## வாழ்க்கை

ரசீத்தல்தீன், அமாதான் நகரத்திலுள்ள பாரசீக இயூத குடும்பத்தில் பிறந்தார். இது தற்போதைய அமாதான் மாகாணத்தில் உள்ளது. இவரது தாத்தா ஈல்கானரசை நிறுவிய ஆட்சியாளரான குலாகு கானின் அவையில் ஒரு உறுப்பினராகப் பணியாற்றினார். ரசீத்தல்தீனின் தந்தை அவையில் ஒரு மருந்துத் தயாரிப்பாளராகப் பணியாற்றினார். இவர் தனது 30வது வயதின் போது இசுலாம் மதத்திற்கு மாறினார்.  
ரசீத் ஒரு மருத்துவராக பயிற்சி செய்தார். குலாகுவின் மகனான அபகா கானின் ஆட்சியின் போது இவர் சேவை செய்ய ஆரம்பித்தார். கசுவினுக்கு அருகிலுள்ள சுல்தானியேவில், ஈல்கானரசு அவையில் பெரிய விசியராக இவர் பதவிக்கு உயர்ந்தார். இவர் விசியர் மற்றும் மருத்துவராக ஈல்கானரசுப் பேரரசர்களான கசன் மற்றும் ஒல்சைடு ஆகியோரின் கீழ் சேவை செய்தார். அபு சயத் பகதூர் கானின் ஆட்சியின் போது இவர் அரசவைச் சூழ்ச்சிகளில் மாட்டிக் கொண்டார். அங்கிருந்த அமைச்சர்கள் இவரது 70வது வயதின் போது இவருக்கு மரண தண்டனை வாங்கிக் கொடுத்தனர். இவரது மகன், கியாசல்தீன் இபின் ரசீத்தல்தீன் இவருக்குப் பிறகு சிறிது காலத்திற்கு விசியராகப் பணியாற்றினார்.
# கோபால்ட் ஆக்சைடு நானோதுகள்கள்

**கோபால்ட் ஆக்சைடு நுண்துகள்கள்** (*cobalt oxide nanoparticles*) என்பவை நுண்துகள்களாக காணப்படும் கோபால்ட்(II,III) ஆக்சைடை (Co3O4) குறிக்கும். இத்துகள்கள் வெவ்வேறு அளவுகளில் வெவ்வேறு வடிவ படிகக் கட்டமைப்புகளில் இருக்கின்றன. பொருளறிவியல் மற்றும் மின் கல ஆய்வுகளில் இது பெரிதும் பயன்படுத்தப்படுகிறது. இலித்தியம்-அயனி மின்கலன்களிலும் மின்னணுவியல் வாயு உணரிகளிலும் கோபால்ட் ஆக்சைடு நுண்துகள்கள் சிறப்பான பயன்பாடுகளைக் கொண்டுள்ளது இலித்தியம் அயனிகளை உடனடியாகவும் தலைகீழாகவும் இணைத்துக்கொள்ள முடியும்.  
நேர்மின் முனையின் பரிமாண நிலைத்தன்மையை மேம்படுத்துவதற்கும், இலித்தியம் மின்சுமை ஏற்ற இறக்க செயல்முறையின்போது துகள்கள் திரட்டப்படுவதை தடுக்கவும் கோபால்ட் ஆக்சைடு துகள்கள் கிராபீன் போன்ற அடி மூலக்கூறுகளின் மேல் நிலைநிறுத்தப்படலாம்.
# கோபால்ட் ஆக்சைடு நானோதுகள்கள்

## வாயு உணரி

தொலுயீன், அசிட்டோன் மற்றும் பிற கரிம நீராவிகளைக் கண்டறிவதற்கான வாயு உணரி மின்முனைகளுக்கான பொருட்களாகப் பயன்படுத்த கோபால்ட் ஆக்சைட்டின் வெற்று நுண் கோளங்கள் ஆராயப்பட்டுள்ளன .
ஐதரசன், நைட்ரசன் ஆக்சைடு<nowiki/>களை உணரவும் ஒற்றை சுவர் கார்பன் நுண்குழாய்களில் நிலைநிறுத்தப்பட்ட கோபால்ட் ஆக்சைடு நுண் துகள்கள் ஆராயப்பட்டுள்ளன. வாயு மற்றும் ஆக்சைடு இடையேயான வினைத்திறனையும், அடிமூலக்கூறுடன் கொண்டுள்ள மின் இணைப்பையும் இந்த பயன்பாடு சாதகமாக்கிக் கொள்கிறது. (இரண்டும் பி-வகை குறைக்கடத்திகள்). நைட்ரசன் ஆக்சைடு எலக்ட்ரான் ஏற்பிகளாக ஆக்சைடுடன் வினைபுரிந்து மின்முனையின் மின் தடையை குறைக்கின்றன. அதேபோல ஐதரசன் எலக்ட்ரான் வழங்கியாக ஆக்சைடுடன் வினைபுரிந்து மின்முனையின் மின் தடையை அதிகரிக்கிறது.
# கோபால்ட் ஆக்சைடு நானோதுகள்கள்

## மருந்து

கோபால்ட் ஆக்சைடு நானோ துகள்கள் எளிதாக உயிரணுக்களுக்குள் நுழைவதைக் கண்டறிந்துள்ளனர். அதிவெப்பச் சிகிச்சை, மரபணு சிகிச்சை மற்றும் மருந்து விநியோகப் பயன்பாடுகளுக்கு இப்பண்பு சிறப்பாக செயல்பட வழிவகுக்கும். இருப்பினும், அவற்றின் நச்சுத்தன்மை ஒரு தடையாக இருப்பதை கடக்க வேண்டியுள்ளது.
# கோபால்ட் ஆக்சைடு நானோதுகள்கள்

## தயாரிப்பு

### நீர்வெப்பச் செயல்முறை

கோபால்ட் ஆக்சைடு பெரும்பாலும் ஒரு உயர் அழுத்தக் கொப்பரையில் நீர் வெப்ப தொகுப்பு முறையின் மூலம் பெறப்படுகிறது.
உலோக ஆக்சைடு வெற்றுக் கோளங்களின் ஒரு-குடுவை நீர் வெப்ப தொகுப்புவினை 100-200. செல்சியசு வெப்பநிலை<nowiki/>யில் கார்போவைதரேட்டுகள் மற்றும் உலோக உப்புகள் நீரில் கரையத் தொடங்குகின்றன. இவ்வினையில் உலோக அயனிகள் நீர்மறுப்புக் கூடுடன் ஒருங்கிணைக்கப்பட்டு கார்பன் கோளங்கள் உருவாகின்றன. கார்பன் உள்ளகங்கள் வெப்ப்ப்படுத்துதல் மூலம் அகற்றப்பட்டு, வெற்று உலோக ஆக்சைடு கோளங்களை விட்டு விடுகின்றன.  
கார்போவைதரேட்டுடன் உலோக உப்பு செறிவு, வினை ஊடகத்தின் வெப்பநிலை, அழுத்தம் மற்றும் pH அளவு மற்றும் தொடக்க உப்புகளின் நேர்மின் அயனிகள் ஆகியவற்றை மாற்றுதல் மூலம் கூட்டின் மேற்பரப்பு மற்றும் தடிமனை திறமையாகப் பயன்படுத்தலாம். செயல்முறைக்கான நிறைவு நேரம் மணிநேரத்திலிருந்து நாட்கள் வரை கூட மாறுபடும்.  
மற்ற தயாரிப்பு முறைகளுடன் ஒப்பிடும்போது சிறிய அளவில் விளைபொருள் கிடைக்கிரது என்பதே இந்த அணுகுமுறையின் குறைபாடு ஆகும்.
# கோபால்ட் ஆக்சைடு நானோதுகள்கள்

## வெப்பச் சிதைவு முறை

கரிம உலோகச் சேர்மங்களை வெப்பச்சிதைவுக்கு உட்படுத்தி கோபால்ட் ஆக்சைடு நானோ துகள்களை தொகுப்பது மற்றொரு வகையான தயாரிப்பு வழிமுறையாகும். உதாரணமாக பிசு(சாலிசிலால்டிகைடு)யெத்திலீன்டையிமின்கோபால்ட்டு என்ற உலோக சேலன் அணைவுச் சேர்மத்தை காற்றில் 500 பாகை செல்சியசு வெப்பநிலைக்கு சூடுபடுத்தி தயாரிக்கலாம் . முன்னோடி அணைவுச் சேர்மமான கோபால்ட்டு சேலனை நைட்ரசன் வாயுச் சூழலில் சேலன் ஈந்தணைவியான பிசு(சாலிசிலால்டிகைடு)யெத்திலீன்டையிமின் சேர்த்து , 50 பாகை செல்சியசு வெப்பநிலையில் புரோப்பனாலுடன் கோபால்ட்டு(II) டெட்ரா ஐதரேட்டை வினைபுரியச் செய்து தயாரித்துக் கொள்ளப்படுகிறது.
# கோபால்ட் ஆக்சைடு நானோதுகள்கள்

## முன்னோடிச் சேர்மங்களிலிருந்து தயாரிப்பு

கோபால்ட் ஆக்சைடு/கிராபீன் கல்வையை முதலில் கோபால்ட்(II) உப்பு மற்றும் அமோனியம் ஐதராக்சைடு (NH4OH,) லிருந்து கிடைத்த கிராபீன் அடுக்கின் மீது கோபால்ட்(II) ஐதராக்சைடு (Co(OH)2) உருவாக்கப்படுகிறது. பின்னர் இது இரண்டு மணி நேரம் 450 ° செல்சியசு வெப்பநிலைக்கு வெப்பப்படுத்தப்பட்டு கோபால்ட்டு ஆக்சைடு உருவாக்கப்படுகிறது.
# கோபால்ட் ஆக்சைடு நானோதுகள்கள்

## முன் பாதுகாப்பு

அதிக வினைத்திறனுள்ள கோபால்ட்டு சேர்மங்களைப் போல கோபால்ட்டு ஆக்சைடு நுண்துகள்களும் மனித உடல்நலத்திற்கும், நீர்வாழ் விலங்குகளுக்கும் தீங்கு விளைவிப்பவையாக உள்ளன. எனவே இவற்றை எச்சரிக்கையுடன் கையாள வேண்டும்.
.
# ஆலன் கிப்பக்சு

**ஆலன் பால்கனர் கிப்பக்சு** (Alan Falconer Kippax (25 மே, 1897 – 5 செப்டம்பர், 1972) ஆத்திரேலிய அணியின் முன்னாள் துடுப்பாட்டக்காரர். இவர் 22 தேர்வுத் துடுப்பாட்டம் 175 முதல்தரத் துடுப்பாட்டப் போட்டிகளிலும் இவர் விளையாடியுள்ளார். வலதுகை மட்டையாளரான இவர் வலது கை சுழற் பதுவீச்சாளரான இவர் ஆத்திரேலியா மற்றும் நியூ சவுத் வேல்சு அணிக்காக விளையாடினார். 1928 முதல் 1929 மற்றும் 1932-1933 ஆண்டுகளில் இவர் ஆத்திரேலிய அணிக்காக தேர்வுத் துடுப்பாட்டப் போட்டிகளில் விளையாடினார். தனது துடுப்பாட்ட பாங்கு மூலமாக பரவலாக அறியப்பட்டார். மத்திய கள துடுப்பாட்ட வீரரான இவர் இங்கிலாந்து துடுப்பாட்ட அணிக்கு எதிரான இரு தேர்வுத் துடுப்பாட்டத் தொடர்களில் இவர் விளையாடியுள்ளார். மேலும் நியூ சவுத் வேல்சு அணியின் தலைவராக எட்டு ஆண்டுகள் இருந்துள்ளார்.முதல்தரத் துடுப்பாட்டப் போட்டிகளில் சீரான ஓட்டங்களை எடுத்துள்ளார்.
# ஆலன் கிப்பக்சு

## ஆரம்பகால வாழ்க்கை

ஆலன் பால்கனர் கிப்பக்சு 25 மே, 1897 இல் ஆர்தர் பெர்சிவல் ஹோவல் கிப்பக்சு மற்றும் சோபி எஸ்டெல்லாவிர்கு மூன்றாவது மகனாக சிட்னியில் உள்ள படிங்டன் நெனும் புறநகர்ப் பகுதியில் பிறந்தார். இவர் போண்டி மற்றும் கிளீவ்லேண்ட் பொதுப் பள்ளிகளில் பயின்றார். இவருக்கு பதினான்கு வயதாக இருந்த போது வேவர்லி துடுப்பாட்ட சங்கத்தில் சேர்ந்தார். மூன்று ஆண்டுகளில் முதன்மையான அணியில் வீரரானார்.
# ஆலன் கிப்பக்சு

## தேர்வுத் துடுப்பாட்டம்

1925 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது. மார்ச் 4 இல் சிட்னி விளையாட்டு சங்கத்தில் நடைபெற்ற இங்கிலாந்துத் துடுப்பாட்ட அணிக்கு எதிரான ஐந்தாவது தேர்வுத் துடுப்பாட்டப் போட்டியில் இவர் அறிமுகமானார். முதல் ஆட்டப் பகுதியில் 111 பந்துகளைச் சந்தித்து 42 ஓட்டங்களை எடுத்து கில்னர் பந்துவீச்சில் ஆட்டமிழந்தார். அதில் பில் போன்ஸ்போர்டுடன் இணைந்து 105 ஓட்டங்களை எடுத்தார். விசுடன் நாட்குறிப்பானது இந்த இணையின் ஆட்டம் ஆத்திரேலியாவிற்கு நல்ல வாய்ப்பாக அமைந்தது எனக் கூறியது. இரண்டாவது ஆட்டப் பகுதியில் எட்டு ஓட்டங்கள் எடுத்து ஊலியின் பந்துவீச்சில் ஆட்டமிழந்தார். அந்தப் போட்டியில் ஆத்திரேலிய அணி 307 ஓட்டங்களில் வெற்றி பெற்றது.  
1934 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. ஆகஸ்ட் 18 இல் ஓவல் துடுப்பாட்ட மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான ஐந்தாவது தேர்வுத் துடுப்பாட்டப் போட்டியில் இவர் இறுதியாக விளையாடினார். முதல் ஆட்டப் பகுதியில் 49 பந்துகளைச் சந்தித்து 28 ஓட்டங்களை எடுத்து பவசு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 16 பந்துகளில் எட்டு ஓட்டங்கள் எடுத்து கிளார்க்கின் பந்துவீச்சில் ஆட்டமிழந்தார். அந்தப் போட்டியில் ஆத்திரேலிய அணி 562 ஓட்டங்களில் வெற்றி பெற்றது.  
1924 -25 ஆம் ஆண்டிற்கான கோடைகால தொடரில் இவர் நியூசவுத் வேல்சு அணி சார்பாக சிட்னி துடுப்பாட்ட அரங்கத்தில் ஆத்திரேலிய லெவன் அணிக்கு எதிரான இரு முதல்தரத் துடுப்பாட்டப் போட்டிகளில் இவர் முதல் போட்டியின் இரு ஆட்டப் பகுதிகளிலும் நூறு ஓட்டங்கள் அடித்தார். முதல் ஆட்டப் பகுதியில் 127 ஓட்டங்களும் இரண்டாவது ஆட்டப் பகுதியில் 122 ஓட்டங்களையும் எடுத்தார். மேலும் இரண்டாவது போட்டியில் தனது முதல் இருநூறு ஓட்டங்களைப் பதிவு செய்தார். முதல் ஆட்டப் பகுதியில் இறுதிவரை ஆட்டமிழக்காமல் 212 ஓட்டங்களும் இரண்டாவது ஆட்டப் பகுதியில் 40 ஓட்டங்களையும் எடுத்தார்.
# அனிச்சை செயலியல்

**அனிச்சைச் செயலியல்** (reflexology)(**மண்டல சிகிச்சை** என்றும் அழைக்கப்படும்) என்பது கால்கள், கைகளின் பகுதிகளில் அல்லது குறிப்பிடப்பட்ட புள்ளிகளில் எண்ணெய்கள், குழைமங்களை பயன்படுத்தாமல் விரல்களினாலும், கை நுட்பங்களினாலும் அழுத்தத்தை பிரயோகித்து வழங்கப்படும் மாற்று சிகிச்சை முறையாகும். அனிச்சைச் செயலியலானது உடலின் ஒவ்வொரு பகுதியும் கைகளிலும் கால்களிலும் குறிக்கப்படுவதாகவும், கைகள் அல்லது கால்களில் குறிப்பிட்ட பகுதிகளை அழுத்தினால் உடலின் மற்ற பகுதிகளிலும் சிகிச்சை விளைவுகள் ஏற்படக்கூடும் என்ற போலி அறிவியலை அடிப்படையாக கொண்டது.  
எந்தவொரு மருத்துவ நிலைமைகளுக்கும் அனிச்சைச் செயலியல் சிகிச்சை முறை பயனுள்ளதாக இருக்கும் என்பதற்கு உறுதியான ஆதாரங்கள் எதுவும் இல்லை.
# அனிச்சை செயலியல்

## வரையறை

கோக்ரேன் ஒத்துழைப்பு மதிப்பாய்வில் "ரிஃப்ளெக்சாலஜி என்பது உடலில் வேறு பகுதிகளில் விளைவை ஏற்படுத்த பாதத்தின் சில பகுதிகளை அழுத்துவது." என்பதாக வரையறுக்கப்படுகின்றது.
# அனிச்சை செயலியல்

## மதிப்பீடு

2015 ஆம் ஆண்டில் ஆத்திரேலிய அரசாங்கத்தின் சுகாதாரத் துறை மாற்று சிகிச்சைகள் பற்றிய மதிப்பீட்டின் முடிவுகளை வெளியிட்டது. மதிப்பிடப்பட்ட 17 சிகிச்சைகளில் அனிச்சைச் செயலியலும் ஒன்றாகும். 2017 ஆம் ஆண்டில், ஆத்திரேலிய அரசாங்கத்தினால் காப்பீட்டு மானியத்திற்கு தகுதி பெறாத நடைமுறையாக ரிஃப்ளெக்சாலஜி மதிப்பிடப்பட்டது.  
2009 மற்றும் 2011 ஆம் ஆண்டுகளின் மதிப்புரைகள் எந்தவொரு மருத்துவ நிலைக்கும் அனிச்சைச் செயலியலை பயன்படுத்துவதை ஆதரிக்க போதுமான ஆதாரங்களைக் கண்டறியவில்லை.தீவிரமான நோய் நிலைமைகளுக்கு மறிவினையியல் மூலம் சிகிச்சையளிப்பது, பொருத்தமான மருத்துவ சிகிச்சையை நாடுவதை தாமதப்படுத்தும் என்று மருத்துவ நிபுணர்கள் கருதுகின்றனர்.  
உடலில் கண்ணுக்குத் தெரியாத சக்திகள் அல்லது ஆற்றல் புலங்கள் தடுக்கப்படும்போது, நோய் ஏற்படலாம் என்றும் அனிச்சைச் செயலியல் மூலம் பாதத்தை தூண்டுவதால் காலில் பெறப்பட்ட அழுத்தம் நரம்பு மண்டலத்தை சமநிலைப்படுத்தும் சமிக்ஞைகளை அனுப்பலாம் அல்லது உடலில் இயற்கையான வலி நிவாரணிகளான எண்டோர்பின்களை வெளியிடப்பட்டு அவை குணப்படுத்துவதை ஊக்குவிக்கலாம் என்று அனிச்சைச் செயலியல் சிகிச்சை நிபுணர்கள் கருதுகின்றனர். இந்த கருதுகோள்கள் எதுவும் அறிவியல் பூர்வமாக நிரூபிக்கப்படவில்லை என்பதால் மருத்துவ சமூகம் இக் கோட்பாடுகளை நிராகரிக்கிறது. அனிச்சைச் செயலியலில் கூறப்படும் ‘குய்’ எனும் உடலில் உயிர் ஆற்றலுக்கான அறிவியல் சான்றுகள் எதுவும் இல்லை.2007 ஆம் ஆண்டில் நோர்வே மக்கள்தொகையில் 5.6% பேர் கடந்த 12 மாதங்களுக்குள் அனிச்சைச் செயலியலை பயன்படுத்தியதாக நோர்வேயில் இருந்து மேற்கொள்ளப்பட்ட ஒரு ஆய்வில் தெரியவந்துள்ளது.
# அனிச்சை செயலியல்

## வரலாறு

சீனா மற்றும் எகிப்தின் வரலாறுகளிலும் அனிச்சைச் செயலியலுக்கு ஒத்த நுட்பங்கள் நடைமுறைபடுத்தப் பட்டதாக ஆவணப்படுத்தப்பட்டுள்ளன. "மண்டல சிகிச்சை" என்று அழைக்கப்படும் நுட்பம் 20 ஆம் நூற்றாண்டின் ஆரம்பத்தில் வில்லியம் ஃபிட்ஸ்ஜெரால்ட் , எட்வின் எஃப். போவர்ஸ் ஆகியோரால் அறிமுகப்படுத்தப்பட்டது. டாக்டர் ஃபிட்ஸ்ஜெரால்ட் மருத்துவ நிலைமைகளைக் கண்டறிந்து சிகிச்சையளிக்க பாதத்தின் வரைபடங்களைப் பயன்படுத்தலாம் என்று பரிந்துரைத்தார்.அவர் உடலை 10 மண்டலங்களாகப் பிரித்து, பாதத்துடன் தொடர்புடைய பாகங்கள் என்று பெயரிட்டார். காலில் மென்மையான அழுத்தம் தொடர்புடைய மண்டலத்திற்கு நிவாரணம் தரும் என்று அவர் முன்மொழிந்தார். 1930 களில், பிசியோதெரபிஸ்ட்டான யூனிஸ் இங்காம் கால்களும் கைகளும் குறிப்பாக உணர்திறன் உடையவை என்று கூறியதுடன், முழு உடலையும் பாதத்துடன் தொடர்பு படுத்தி வரைபடமாக்கி "மண்டல சிகிச்சை" என்பதை அனிச்சைச் செயலியல் (ரிஃப்ளெக்சாலஜி) என மறுபெயரிட்டார்.  
நவீன அனிச்சைச் செயலியல் நிபுணர்கள் இங்காமின் முறைகள் அல்லது ரிஃப்ளெக்சாலஜிஸ்ட் லாரா நார்மன் உருவாக்கிய ஒத்த நுட்பங்களைப் பயன்படுத்துகின்றனர்.
# துருக்கிய மக்கள் குழு

**துருக்கிய மக்கள் குழு** (Turkic peoples) என்பது நடு, கிழக்கு, வடக்கு மற்றும் மேற்கு ஆசியா மற்றும், ஐரோப்பா மற்றும் வட ஆப்பிரிக்க பகுதிகளின் இன மொழிக் குழுக்களின் தொகுப்பு ஆகும். இவர்கள் தற்கால தெற்கு சைபீரியா மற்றும் மங்கோலியா ஆகிய பகுதிகளில் வாழ்ந்த மக்கள் என்று கருதப்படுகின்றனர். இவர்கள் மேற்கு லியாவோ ஆற்றுப் படுகையில் (தற்கால மஞ்சூரியா) தங்களது பூர்வீகத்தை உடையவர்கள் என்று கருதப்படுகிறது. துருக்கிய மக்கள் துருக்கிய மொழி குடும்பத்தைச் சேர்ந்த ஏதாவது ஒரு மொழியை பேசுகின்றனர். இம்மக்கள் குறிப்பிட்ட கலாச்சார பண்புகள், பொதுவான முன்னோர் மற்றும் வரலாற்று பின்புலங்களை கொண்டுள்ளனர்.  
காலப்போக்கில் பிற இனங்களுடன் தொடர்புக்கு வந்த துருக்கிய குழுக்கள் அவர்களை தங்களது இனத்தில் சேர்த்துக் கொண்டனர். இதன் காரணமாக ஒரு சில முக்கிய குழுக்கள் மற்ற துருக்கிய குழுக்களை விட பன்முகத் தன்மை உடையனவாக உள்ளன. பல வேறுபட்ட இனக் குழுக்கள் வரலாறு முழுவதும் மொழி மாற்றம், அந்நிய கலாச்சாரம் ஏற்பு, இனக்கலப்பு மற்றும் மத மாற்றம் காரணமாக துருக்கிய மக்களின் ஒரு பகுதியினராக மாறியுள்ளனர். இதன்காரணமாக மரபணுவை பொருத்தவரையில், பெரும்பாலான துருக்கிய குழுக்கள் அவற்றின் தோற்றத்தில் ஒரு குழுவில் இருந்து மற்றொரு குழுவிற்கு பெருமளவு வேறுபடுகின்றனர்.
# தமிழ்நாட்டில் தெலுங்கு சாதிகள்

தமிழகத்தில் பல சமூகத்தினர் தெலுங்கு மொழி பேசுகின்றனர்  
- அருந்ததியர்
- ஆதி ஆந்திரர்
- கொட்டா
- கோசங்கி
- சக்கிலியர்
- டொம்மர்
- தோட்டி
- பகடை
- பஞ்சமர்
- பண்டி
- பன்னியாண்டி
- மாதிகா
- மாலா
- முச்சி
- வெங்கானூர்
- ஜங்கம்
- ஜக்கலி
- ஜம்புவுலு
- ஜோகி
- ஏகலா
- ஒட்டர்
- குலாலா
- கொல்லவார்
- சாட்டாடி
- சாத்தாத ஸ்ரீ வைஷ்ணவ
- சாத்தானி
- சில்லவார்
- டொம்மரர்
- தாசரி
- தெலுங்குப்பட்டிச் செட்டி
- தொக்களவர்
- தொட்டிய நாயக்கர்
- தொழுவநாயக்கர்
- பட்டுராசு
- பெஸ்தா
- போயர்
- மகேந்திரா
- மங்கலவாடு
- மேதரா
- மொண்டகொல்லா
- ராஜகம்பளம்
- ஜோகி
- 24 மனை தெலுங்குச் செட்டி
- ஆஸ்தாந்திர கொல்லா
- ஆயிர வைசியர்
- ஈடிகா
- உக்கிரக்குலச் சத்திரிய நாயக்கர்
- உப்பரர்
- உரிக்கார நாயக்கர்
- எருகுலா
- கருகவாரு
- கண்ட்லா
- கமல்லா
- கம்சலா
- கல் ஒட்டர்
- கவரா / கவரை
- கவரை வடுகர்
- காதிக்காரர்
- காலிங்கி
- கொப்பள வேளமார்
- கொல்லா
- சக்கரவார் (காவதி)
- சவளக்காரர்
- சாக்களர்
- சாதுச்செட்டி
- சாலிவாகனர்
- சூராமாரி ஒட்டர்
- சேடர்
- சௌதிரி
- டொம்மர்
- தெலிகுலா
- தெலுங்குச் செட்டி
- தெலுங்குப் பட்டிச் செட்டி
- தெலுங்கு பிராமணர் (நீயோகி)
- தேவாங்கர்
- தொகட்ட வீரச் சத்திரியர்
- தொங்கதாசரி
- தொழுவ நாயக்கர்
- நெல்லூர்ப் பேட்டை ஒட்டர்
- பத்மசாலியர்
- பாத்திரச் செட்டி
- பாமுலு
- பூசல (வாடு)
- பெரிக்கே
- பெத்தபோயர்
- பெரிக்கே பலிஜா
- போயர்
- முத்திரியர்
- முத்துராச்சா
- பாளையக்காரன்
- முடிராஜு
- தலையாரி
- முத்திரிய நாயுடு
- முத்திரிய நாயக்கர்
- முத்திரிய ராவ்
- முத்துராஜா நாயுடு
- பாளையக்கார நாயக்கர்
- பாளையக்கார நாயுடு
- வடுக ஆயர்
- வடுக இடையர்
- வளையல் செட்டி
- வால்மீகி
- விசுவகர்மா
- விசுவகர்மளா
- விசுவ பிராமணர்
- வெற்றிலைக்கார நாயக்கர்
- மந்திரி
- தெலுங்கு யாதவர்
- ஜெட்டி
- சாயர்
- ஜோகி
- க்ஷத்திரிய ராஜு
- ராவுத்த நாயுடு
- கஞ்சம ரெட்டியார்
- தேசூர் ரெட்டியார்
- பண்டா காப்பு ரெட்டியார்
- ஒருகுண்ட ரெட்டி
- மூசிக பலிஜகுலம்
- கோணக் கொல்லர்கள்
- கம்மவார் நாயுடு
- தெலுங்கு பிராமணர்
- ஆரிய வைசியச் செட்டியார்
- கோமட்டிச் செட்டியார்
- பலிஜா நாயுடு
- பேரி செட்டியார்
- போகநாட்டு ரெட்டியார்
- கொங்கு நாயக்கர்
- கொங்கு ரெட்டியார்
- கொண்டக்காப்பு
- காட்டு நாயக்கர்
- கொண்டா ரெட்டி
# நார்வே தொடருந்து போக்குவரத்து

நார்வே தொடருந்து அமைப்பானது 4,087கிமீ நீளமானதாகும் இதில் 2,622கிமீ தூரம் மின்மயமாக்கப்பட்ட பாதை கொண்டதாகும்.242கிமீ வரை இரட்டை பாதையாகவும் இயங்குகிறது.696 சுரங்கங்கள் மற்றும் 2,760 பாலங்கள் உள்ளன.  
நார்வே இருப்புப்பாதை இயக்குனரகம் நிர்வாகத்தில் இயக்கப்படுகிறது.  
நார்வேயில் முதல் தொடருந்து ஒஸ்லோ மற்றும் எய்ட்சுவல் நகரங்களுக்கிடையில் 1854 இல் திறக்கப்பட்டது. அப்போதைய முக்கிய நோக்கம் சரக்கு போக்குவரத்திற்கு பயண்படுத்தப்பட்டது.ஆனால்1860க்கு பின்னர் பொது மக்களுக்கு போக்குவரத்து வழங்கப்பட்டது.
# ஜி. எம். சி. பாலயோகி

**காந்தி மோகனா சந்திர பாலயோகி** அக்டோபர் 1951 - 3 மார்ச் 2002) ஒரு இந்திய வழக்கறிஞரும் அரசியல்வாதியும் ஆவார் .  
ஆந்திர மாநிலத்தில் ஓர் சிறிய கிராமத்தில் வளர்ந்த பாலயோகி தனது ஆரம்பக் கல்விக்காக ஜி.வேமாவரம் பள்ளியிலும் . காக்கினாடாவில் முதுகலை பட்டமும், விசாகப்பட்டினத்தின் ஆந்திர பல்கலைக்கழகத்தில் சட்டப் பட்டமும் பெற்றார். அவர் ஹெலிகாப்டர் விபத்தில் இறந்தபோது 12 வது மக்களவையின் தலைவராக பணியாற்றி வந்தார்.
# தாவர நோயியல்

**தாவர நோயியல்** (*Plant pathology* அல்லது *phytopathology*) என்பது நோய்க்கிருமிகள் (தொற்று உயிரினங்கள்) மற்றும் சுற்றுப்புறச் சூழ்நிலை (உடலியங்கியல் காரணிகள்) ஆகியவற்றால் தாவரங்களில் ஏற்படும் நோய்களைப் பற்றிய அறிவியல் ஆய்வு ஆகும். தொற்று நோயை உருவாக்கும் உயிரினங்களில் பூஞ்சை, ஓமைசீட்ஸ், பாக்டீரியா, தீ நுண்மங்கள் ,வைரசனையங்கள், பைட்டோபிளாஸ்மாக்கள், முதலுயிரி, நூற்புழுக்கள் மற்றும் ஒட்டுண்ணிச்செடு ஆகியன அடங்கும்.  
தாவர இழையங்களை உட்கொள்வதன் மூலம் தாவரங்களின் ஆரோக்கியத்தை பாதிக்கும் பூச்சிகள், சிற்றுண்ணிகள், முதுகெலும்பு உள்ள உயிரினங்கள் என்பன தாவர நோயியலில் உள்ளடக்கப்படவில்லை. தாவர நோயியல் நோய்க்கான காரணி, நோய் சுழற்சிகள், பொருளாதார தாக்கம், தாவர தொற்றுநோய்கள், தாவரங்களின் நோய் எதிர்ப்புதிறன் , தாவர நோய்கள் மனிதர்களையும் விலங்குகளையும் பாதிக்கும் விதம், நோய்க்கான மரபியல் அமைப்பு மற்றும் தாவர நோய்களை நிர்வகித்தல் ஆகியவற்றை உள்ளடக்குகின்றது.
# தாவர நோயியல்

## கண்ணோட்டம்

தாவர நோய்களைக் கட்டுப்படுத்துவது உணவின் நம்பகமான உற்பத்திக்கு அவசியமாகும். தாவரங்களின் நோய் எதிர்ப்புத் திறன், பயிர் சுழற்சி, நோய்க்கிருமி இல்லாத விதைகளின் பயன்பாடு, பொருத்தமான நடவு , வயலின் ஈரப்பதத்தைக் கட்டுப்படுத்துதல் மற்றும் பூச்சிக்கொல்லி<nowiki/>களின் முறையான பாவனை போன்ற அணுகுமுறைகளால் நோய்கள் கட்டுப்படுத்தப்படுகின்றன. தாவர நோய்கள் உலகளவில் விவசாயிகளுக்கு பெரும் பொருளாதார இழப்பை ஏற்படுத்துகின்றன. பயிர் இழப்பில் சுமார் 25% வீதம் பீடைகள் மற்றும் நோய்களினால் ஏற்படுவதாக என்று உணவு மற்றும் விவசாய அமைப்பு மதிப்பிடுகிறது.
# தாவர நோயியல்

## தாவர நோயாக்கிகள்

### பூஞ்சைகள்

தாவரங்களில் நோய் விளைவிக்கின்ற பெரும்பாலான பூஞ்சைகள் அஸ்கொமைசெட்டுகள் மற்றும் பாசிடியோமைசீட்கள் பிரிவுகளைச் சேர்ந்தவை. பூஞ்சைகள் தாவர இனத்தைச் சார்ந்தவை. நோய் உண்டு பண்ணும் பூஞ்சைகளுக்கு பச்சையம் கிடையாது. அதனால் தாவரங்களில் ஒட்டுண்ணிகளாக வாழ்ந்து நோயை உண்டு பண்ணுகின்றன. இலையில் புள்ளிகள், துளைகள், கருகல், சாம்பல் நிற படிவம், துரு படிவம், செடி வாடுதல், நாற்றழுகல் மற்றும் வேர் அழுகல் முதலிய அறிகுறிகள் பூசணங்களால் தோன்றுகிறது. பூஞ்சைக் கொல்லிகள் மற்றும் பிற விவசாய முறைகளைப் பயன்படுத்துவதன் மூலம் பூஞ்சை நோய்கள் கட்டுப்படுத்தப்படலாம்.
# தாவர நோயியல்

## தாவர நோயாக்கிகள்

### ஓமைசீட்கள்

ஓமைசீட்கள் பூஞ்சை போன்ற உயிரினங்கள் ஆகும். பைட்டோபதோரா இனம் உட்பட மிகவும் அழிவுகரமான தாவர நோய்க்கிருமிகள் இவற்றில் அடங்கும். ஓமைசீட்களின் குறிப்பிட்ட இனங்கள் வேர் அழுகலுக்கு காரணமாகின்றன. இவை புரதங்களை தாவர கலங்களை சேதப்படுத்துவதன் மூலம் தாவரங்களில் நோயை ஏற்படுத்தக் கூடியவை.
# தாவர நோயியல்

## தாவர நோயாக்கிகள்

### பாக்டிரியா

தாவரங்களுடன் தொடர்புடைய பெரும்பாலான பாக்டீரியா<nowiki/>க்கள் தாவரத்திற்கு தீங்கு விளைவிக்காது. இருப்பினும், ஒரு சிறிய எண்ணிக்கையிலான, அறியப்பட்ட 100 இனங்கள், நோயை உண்டாக்குகின்றன. உலகின் துணை வெப்பமண்டல மற்றும் வெப்பமண்டல பகுதிகளில் பாக்டீரியா நோய்கள் அதிகம் காணப்படுகின்றன. பாக்டீரியாக்கள் இலைபுள்ளிகள், கரிதல், மென்மை அழுகதல், பிளவை, வாடல் மற்றும் கழலைகள் கொப்பளங்கள் போன்ற நோய் அறிகுறிகளை தோற்றுவிக்கின்றன. பூச்சிகள்,சில பூஞ்சைகள், நூற்புழுக்கள் மற்றும் முதலுயிரி ஆகியவை தீ நுண்மங்களை பரப்பும் காவிகள் என நிரூபிக்கப்பட்டுள்ளன. பயிர்களில் தேமல், இலைசுருள், இலை சுருக்கம் , இலைநெளிவு, இலைவடிவ மாற்றம், வளச்சி குன்றுதல் மற்றும் மலட்டு தன்மை ஆகிய நோய்கள் ஏற்படுகின்றன.
# தாவர நோயியல்

## தாவர நோயாக்கிகள்

### நூற்புழுக்கள்

நூற்புழுக்கள் பல்கல, புழு போன்ற நுண்ணுயிரிகள் ஆகும். இவற்றின் சில இனங்கள் தாவர வேர்களில் ஒட்டுண்ணியாக வாழ்கின்றன. இவை தாவரத்திற்கு தேவையான நீர், ஊட்டச்சத்துக்களில் தங்கியிருப்பதால் தாவர வளர்ச்சி மற்றும் இனப்பெருக்கம் என்பன பாதிப்படைகின்றன.
# தாவர நோயியல்

## தாவர நோயாக்கிகள்

### முதலுயிரிகள்

பைட்டோமோனாஸ், கினெட்டோபிளாஸ்டிட் ஆகிய தாவர நோய்கள் முதலுயிரிகளால் ஏற்படுகின்றன. முதலுயிரிகள் தாவரங்களில் தீ நுண்மங்களை பரப்பும் நோய்காவிகளாகவும் செயற்படுகின்றன.
# தாவர நோயியல்

## தாவர கோளாறுகளுக்கான பௌதீக காரணிகள்

இயற்கை நிகழ்வுகளான வறட்சி, உறைபனி, பனி , மற்றும் ஆலங்கட்டி மழை, வெள்ளம் ஆகியவற்றாலும், ஊட்டச்சத்து குறைபாடு, சோடியம் குளோரைடு மற்றும் ஜிப்சம் போன்ற கனிம உப்புகளின் படிவு, காட்டுத்தீ போன்றவற்றாலும், களைக்கொல்லிகளின் அதிகப்படியான பயன்பாடு, காற்று மற்றும் மண்ணை மாசுபடுத்துதல் போன்ற மனித தலையீட்டினாலும் தாவர கோளாறுகள் ஏற்படுகின்றன. இவை தாவரத்தின் செயற்பாடுகளை பாதிக்கின்றன.
# தாவர நோயியல்

## தாவர நோய் எதிர்ப்புத் திறன்

நோய் தொற்றுதலின் போது தாவரங்களினால் நோய்கிருமிகளை தடுக்கும் ஆற்றல் நோய் எதிர்ப்பு திறன் எனப்படும். தொற்றுதலின் போது தாவரங்களினால் காட்டப்படும் இயற்கையான நோய் எதிர்ப்புத் தன்மைகளாவன:  
- தடித்த புறத்தோல் காணப்படுதல்.
- தாவர மேற்பரப்பில் ஈரலிப்பு தங்கியிருப்பதை தடுப்பதற்கான மேற்றோலில் மயிர்கள் இருத்தல்.
- நோயாக்கிகள் தாவர உடலினுள் புகுந்தால் அவற்றின் வளர்ச்சியை தடுக்கக் கூடிய இரசாயன பதார்த்தங்கள் தாவர கலத்தில் உற்பத்தி செய்யப்படுதல்.
- நோயினால் பாதிக்கப்பட்ட இழையங்களைச் சூழ்ந்து இறந்த கலங்களிலான சுபரின் வளையங்கள் தோன்றி நோயாக்கி பரவல் அடைவதை தடுத்தல்.
- இலைவாயின் பருமன் எண்ணிக்கை குறைக்கப்படுதல்.
# தாவர நோயியல்

## தாவரநோய்க் கட்டுப்பாடு

- நோய்க் காரணிகள் நாட்டினுள் செல்வதை தடுக்கும் முறையிலான இறக்குமதி செய்யப்படும் பழங்கள், வித்துக்கள் தனிப்படுத்துகை செய்து அவற்றில் தொற்று இல்லாதிருப்பதை உறுதிப்படுத்திய பின்பு நாட்டினுள் அனுமதித்தல். (Quarantine regulations)
- நோயாக்கிகள் தொற்றுகையில்லாத தாவரங்களைப் பயிரிடுதல். இதற்காக வித்துக்கள் நாற்று மேடைகள் என்பன கிருமி நீக்கப்படுகின்றன.
- நோயினால் பாதிக்கப்பட்ட தாவரங்களை அகற்றுதல்
- களைகளை கட்டுப்படுத்தல்.
- பயிர்ச்சுழற்சி நடுகைகளை மேற்கொள்ளல். இது நோயாக்கிக்கு தொடர்ச்சியாக விருந்து வழங்கி கிடைப்பதை தடுக்கின்றது.
- நாற்று மேடைகளை ஆரோக்கியமான நிலையில் பராமரித்து நோய்கள் ஏற்படுவதை தடுத்தல்.
- இரசாயன பதார்த்தங்களை பயன்படுத்தி மண்ணை தொற்று நீக்கம் செய்தல்.
- பங்கசு நாசினிகளை பயன்படுத்தி பங்கசு நோய்களை கட்டுப்படுத்தல்.
- பூச்சிநாசினிகளை பயன்படுத்தல்.
- நுண்ணுயிர்தின்னி<nowiki/>களை உபயோகித்து நோயாக்கிகளை அழித்தல்.
- மரபணு பொறியியல் மூலமாக நோய் எதிர்ப்பு இயல்புள்ள பயிர்த் தாவரங்களை விருத்தி செய்தல்.
# நிக்கி சிம்மன்சு

**நிக்கி சிம்மன்சு (**Nikki Symmons (பிறப்பு: 2 ஆகஸ்ட், 1982) என்பவர் ஓர் முன்னாள் அயர்லாந்து பெண்கள் வளைகோற் பந்தாட்ட வீரர் மற்றும் அயர்லாந்து பெண்கள் அணித் துடுப்பாட்ட வீரர் ஆவார். 2001 மற்றும் 2003 ஆமான்டுகளில் நடைபெற்ற பெண்கள் வளைகோற் போட்டிகளில் இ9வர் 208 போட்டிகளில் விளையாடி 31 எண்ணியங்களை அயர்லாந்து அணிக்காக எடுத்துள்ளார்.  
ஆறு ஒலிம்பிக் தகுதிச் சுற்றுப் போட்டிகளிலும் , மூன்று மகளிர் வளைகோற் பந்தாட்ட உலகக் கோப்பை தகுதிப்போட்டிகளின் போதும் ஆறு மகளிர் யூரோ ஹாக்கி வாகையாளர் போட்டிகளிலும் அயர்லாந்து அணிக்காக விளையாடியுள்ளார்.லோரெட்டோ அணிக்காக நான்கு முறை அயர்லாந்து மூத்தோர் வாகையாளர் கோப்பைகளில் விளையாடியுள்ளார். 2008-09 ஆம் ஆண்டில் கோப்பை வென்ற அணியில் இவர் விளையாடினார். மேலும் மூன்று முறை ஒலிம்பிக் தகுதிச் சுற்றுப் போட்டிகளிலும் மூன்று உலக பெண்கள் வளைகோற்பந்தாட்ட கோப்பைக்கான போட்டியிலும் இவர் விளையாடியுள்ளார். 2011 ஆம் ஆண்டில் நடைபெற்ற யூரோ வளைகோற் பந்தாட்ட சங்க வாகையாளர் கோப்பை II வென்ற அணியில் இவர் விளையாடினார். 2015 ஆம் ஆண்டில் ஊரோ வளைகோற் பந்தாட்ட சங்கம் இவரை *ஹால் ஆஃப் பேமாக* அறிவித்தது. சர்வதேச வளைகோற் பந்தாட்ட கூட்டமைப்பின் மேலாளராக 2014 ஆம் ஆண்டு முதல் பணியாற்றி வருகிறார். இவர் அயர்லாந்து அணிக்காக நான்கு ஒருநாள் பன்னட்டுத் துடுப்பாட்டப் போட்டிகளிலும் இரு பன்னாட்டு இருபது20 போட்டிகளிலும் விளையாடியுள்ளார்.
# நிக்கி சிம்மன்சு

## சர்வதேச போட்டிகள்

2010 ஆம் ஆண்டில் பன்னட்டுத் துடுப்பாட்ட அவை பெண்கள் வாகையாளர் கோப்பைக்கான தொடரில் இவர் சர்வதேச போட்டிகளில் அறிமுகமனார்.அக்டோபர் 6 இல் போட்செஃப்ஸ்ட்ரூமில் பாக்கித்தான் துடுப்பாட்ட அணிக்கு எதிரான தொடரின் முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 7 பந்துகளில் 3 ஓட்டங்களில் எடுத்து கன்வால் நஸ் பந்துவீச்சில் ஆட்டமிழந்தார். இந்தப் போட்டியில் பாக்கித்தான் பெண்கள் அணி 7 இலக்குகளில் 104 பந்துகள் மீதம் இருந்த நிலையில் வெற்றி பெற்றது.  
2010 ஆம் ஆண்டில் பன்னட்டுத் துடுப்பாட்ட அவை பெண்கள் வாகையாளர் கோப்பைக்கான தொடரில் அக்டோபர் 12 இல் போட்செஃப்ஸ்ட்ரூமில் இலங்கைப் பெண்கள் துடுப்பாட்ட அணிக்கு எதிரான தொடரின் 13 ஆவது ஒருநாள் பன்னாட்டுத் துடுப்பாட்டப் போட்டியில் 10 பந்துகளில் 6 ஓட்டங்களில் எடுத்து சிறிவர்தனே பந்துவீச்சில் ஆட்டமிழந்தார். இந்தப் போட்டியில் இலங்கைப் பெண்கள் அணி 2 இலக்குகளில் 24 பந்துகள் மீதம் இருந்த நிலையில் வெற்றி பெற்றது.